STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā | Nr.30 | 2020.gada 12.novembrī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Aizsardzības ministrijas pārstāvis |  | V.Rakstiņš |
| Ārlietu ministrijas valsts sekretārs | − | A.Pelšs |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāvis |  | D.Brūklītis |
| Ekonomikas ministrijas pārstāve | − | A.Strode |
| Ekonomikas ministrijas pārstāve |  | I.Kalniņa |
| Ekonomikas ministrijas pārstāve | − | I.Apsīte |
| Ekonomikas ministrijas pārstāve | − | Z.Uzuliņa |
| Finanšu ministrijas valsts sekretāre | − | B.Bāne |
| Finanšu ministrijas pārstāve |  | L.Kļaviņa |
| Finanšu ministrijas pārstāve |  | I.Braunfelde |
| Finanšu ministrijas pārstāve |  | A.Leitāne-Šķēle |
| Iekšlietu ministrijas valsts sekretārs | − | D.Trofimovs |
| Izglītības un zinātnes ministrijas valsts sekretāra p.i. |  | J.Volberts |
| Izglītības un zinātnes ministrijas pārstāvis | − | A.Kerls |
| Kultūras ministrijas valsts sekretāre | − | D.Vilsone |
| Labklājības ministrijas valsts sekretārs | − | I.Alliks |
| Tieslietu ministrijas pārstāve | − | L.Medina |
| Tieslietu ministrijas pārstāve | − | S.Armagana |
| Tieslietu ministrijas pārstāve |  | I.Brīnuma |
| Tieslietu ministrijas pārstāve |  | J.Macuka |
| Satiksmes ministrijas valsts sekretāre | − | I.Stepanova |
| Veselības ministrijas valsts sekretāre | − | D.Mūrmane-Umbraško |
| Vides aizsardzības un reģionālās attīstības ministrijas pārstāve |  | E.Turka |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis | − | K.Cirsis |
| Valsts kancelejas pārstāve | − | I.Gailīte |
| Ministru prezidenta padomnieks | − | M.Cepurītis |
| Ministru prezidenta padomniece | − | A.Krasta |
| Valsts kancelejas pārstāve | − | D.Holma |
| Valsts kancelejas pārstāve |  | I.Gailīte |
| Valsts kancelejas pārstāve |  | Z.Ozola |
| Valsts kancelejas pārstāvis |  | R.Grāvītis |
| Slimību profilakses un kontroles centra pārstāvis | − | J.Perevoščikovs |
| Latvijas Pašvaldību savienības pārstāvis | − | A.Salmiņš |
| Krīzes vadības padomes sekretariāta vadītāja p.i. | − | K.Druvaskalns |
| Valsts policijas pārstāvis | − | A.Grišins |
| Valsts robežsardzes pārstāvis | − | A.Rogozins |
| Valsts ugunsdzēsības un glābšanas dienesta pārstāvis | − | M.Baltmanis |
|  |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst.14.00 |  |  |
|  |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Veselības ministrijas un Slimību profilakses un kontroles centra pārstāvju sniegto informāciju par Covid-19 epidemioloģisko situāciju valstī.
2. Par iekšlietu ministra sagatavotajiem priekšlikumiem normatīvajā regulējumā:
   1. neatbalstīt sagatavotos priekšlikumus Ministru kabineta 2020.gada 6.novembra rīkojuma Nr.655 “Par ārkārtējās situācijas izsludināšanu” (turpmāk – rīkojums Nr.655) grozījumiem 5.1., 5.2. un 5.7.apakšpunktā un 5.6.apakšpunkta svītrošanu;
   2. atbalstīt priekšlikumu papildināt Ministru kabineta 2020.gada 9.jūnija noteikumus Nr.360 “Epidemioloģiskās drošības pasākumi Covid - 19 infekcijas izplatības ierobežošanai” (turpmāk – noteikumi Nr.360) ar 5.4. apakšpunktu šādā redakcijā:

“5.4. brīdinājumu par šo noteikumu 6.3.2. apakšpunktā minēto mutes un deguna aizsega pareizas lietošanas pienākumu.”.

* 1. turpināt izskatīt nākamajā koordinācijas grupas sēdē 2020.gada 16.novembrī priekšlikumu par noteikumu Nr.360 papildināšanu ar grozījumiem 6.3.2.apakšpunktā; Veselības ministrijai atkārtoti izvērtēt sagatavotā priekšlikuma saturu un darbinieku loku, uz ko tas būtu attiecināms;
  2. atbalstīt priekšlikumu papildināt noteikumus Nr.360 ar   
     6.7.1 apakšpunktu;
  3. atbalstīt priekšlikumu papildināt Covid-19 infekcijas izplatības pārvaldības likumu ar 50.2 un 50.3 pantu, un 51. pantu ar piekto daļu. Iekšlietu ministrijai nosūtīt Tieslietu ministrijai redakciju anotācijas papildināšanai. Tieslietu ministrijai priekšlikumus iekļaut šī protokola 14.punktā minētajā likumprojektā.

1. Iekšlietu ministrijai atbalstītos grozījumus noteikumos Nr.360 iesniegt izskatīšanai Ministru kabineta 2020.gada 17.novembra sēdē.
2. Valsts policijai nākamajā koordinācijas grupas sēdē 2020.gada 16.novembrī informēt par kontroles pasākumu rezultātiem attiecībā uz noteikto ierobežojumu ievērošanu sabiedriskās ēdināšanas vietās.
3. Neatbalstīt Aizsardzības ministrijas sagatavoto priekšlikumu rīkojuma Nr.655 papildināšanai ar grozījumiem 5.13.4.apakšpunktā (Jaunsardzes centra nodarbības ārtelpās).
4. Neatbalstīt Finanšu ministrijas (Latvijas Komercbanku asociācijas) sagatavoto priekšlikumu rīkojuma Nr.655 papildināšanai ar 5.7.10.apakšpunktu (Banku filiāļu darbība tirdzniecības centros brīvdienās).
5. Ekonomikas ministrijas sagatavoto jautājumu par tiesībām veikt saimniecisko darbību tirdzniecības centrā, ja ir nodrošināta atsevišķa piekļuve tirdzniecības/ pakalpojuma sniegšanas vietai, atkārtoti izskatīt koordinācijas grupas sēdē pēc divām nedēļām.
6. Neatbalstīt Ekonomikas ministrijas sagatavoto priekšlikumu atļaut tirdzniecības dalībnieka saimnieciskās darbības pārstrukturizēšanu brīvdienās un svētku dienās (preču sortimenta maiņa plauktos un atsevišķu preču grupu nodaļu slēgšana)
7. Atbalstīt skaidrojumu rīkojumā Nr.655 ietvertajam regulējumam, ka sporta klubu darbība tirdzniecības centros brīvdienās un svētku dienās ir atļauta ierobežojumus interpretējot kopsakarā ar rīkojuma Nr.655 5.17.2.apakšpunktu, kas nosaka, ka sporta treniņi (nodarbības) iekštelpās notiek individuāli vai viena sporta speciālista vadībā vienai personai vai personām, kas dzīvo vienā mājsaimniecībā, ievērojot divu metru distanci, kā arī vienai personai nodrošinot ne mazāk kā 10 m2 no apmeklētājiem pieejamās sporta norises vietas telpu platības.
8. Ņemot vērā Veselības ministrijas skaidrojumu, ka alkoholiskie dzērieni nav uzskatāmi par pirmās nepieciešamības precēm, konceptuāli neatbalstīt specializēto alkohola veikalu darbību tirdzniecības centros brīvdienās un svētku dienās. Veselības ministrijai izvērtēt nepieciešamību sagatavot attiecīgus grozījumus rīkojumā Nr.655.
9. Pieņemt zināšanai Ekonomikas ministrijas sniegto skaidrojumu un norādi uz tirdzniecības centru definīciju, ka saskaņā ar rīkojuma Nr.655 5.7.apakšpunktu tirdzniecības centri ir ēkas, kas iekārtotas pastāvīgai un sistemātiskai tirdzniecībai ar kopējo tirdzniecībai atvēlēto platību vismaz 10 000 m2 vai kurās atsevišķās tirdzniecības vietās darbojas vismaz 10 tirdzniecības dalībnieki vai pakalpojuma sniedzēji, un minētais skaidrojums ir saistošs arī būvmateriālu tirgotājiem.
10. Atbalstīt Zemkopības ministrijas sagatavoto priekšlikumu grozījumiem rīkojumā Nr.655 (aizliegums ūdeļu un ūdeļu ādu ievešanai) virzīšanu izskatīšanai Ministru kabinetā. Par jautājuma virzītāju vienoties nākamajā koordinācijas grupas sēdē 2020.gada 16.novembrī.
11. Atbalstīt skaidrojumu rīkojumā Nr.655 ietvertajam regulējumam, ka organizējot bēru ceremoniju, noteiktais ierobežojums *(bērēs atļauts pulcēties ne vairāk kā 10 cilvēkiem vienlaikus (neskaitot personas, kas tieši saistītas ar bēru norises nodrošināšanu), bet vairāk nekā no divām mājsaimniecībām)* attiecas uz bēru ceremoniju kā iekštelpās, tā arī ārtelpā (proti kapličā/ baznīcā un kapsētā), bet tas nav attiecināms uz ziedu individuālu nolikšanu.
12. Konceptuāli atbalstīt Tieslietu ministrijas sagatavotā likumprojekta par grozījumiem Covid-19 infekcijas izplatības pārvaldības likumā virzīšanu izskatīšanai Ministru kabineta 2010.gada 17.novembra sēdē. Tieslietu ministrijai sadarbībā ar ministrijām redakcionāli precizēt likumprojekta redakciju un papildināt anotāciju atbilstoši sēdē lemtajam.
13. Pieņemt zināšanai, ka ministrijas un Latvijas Pašvaldību savienība ir panākušas vienošanos par COVID-19 inficēto personu transportēšanu no slimnīcas uz personu dzīvesvietu (praktiskā sadarbība un norēķini).
14. Pieņemt zināšanai Iekšlietu ministrijas, Latvijas Pašvaldību savienības, Datu valsts inspekcijas un Veselības ministrijas pārstāvju sniegtos viedokļus par personas datu nodošanu par Covid-19 inficētām vai kontaktā esošām personām pašvaldību institūcijām (policijai, sociālajam dienestam un bāriņtiesai) un atzīt, ka informācijas nodošanai nav juridiska pamatojuma. Iekšlietu ministrijai kopīgi ar Veselības ministriju izvērtēt priekšlikumu noteikumos Nr.360 paredzēt regulējumu, kas paredz, ka inficētai personai pašai ir pienākums par to informēt personas ar kurām tā ir saskarsmē.
15. Pieņemt zināšanai, ka ministrijas nav identificējušas nepieciešamību mainīt regulējumu attiecībā uz robežšķērsošanu vai pastiprināt ieceļošanas ierobežojumus no valstīm ar augstu COVID-19 saslimšanas izplatību (Nacionālās apvienības priekšlikums). Ja nepieciešams, jautājumu izskatīt nākamajā koordinācijas grupas sēdē 2020.gada 16.novembrī.

Sēdi slēdz plkst. 17.40

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis |

\* Dokuments ir parakstīts ar drošu elektronisko parakstu